# Kike Sola

Enrique Sola Clemente (Cascante, Nafarroa Garaia, 1986ko otsailaren 25a) futbol jokalari ohia da. Osasuna eta Athletic taldeetan aurrelari jokatzen zuen. Futbolean erabiltzen duen izena Kike Sola da, eta Sola Doktorea ezizenez ere ezaguna da.

## Bizitza

Athletic Clubeko harrobian hezi zen 1998tik 2003ra eta Osasuna taldean 2004tik aurrera. Osasunan 2007ko ekainaren 9an debutatu zuen Betis taldearen kontra. Gainera, 0-5 irabazi zuten era berak bi gol egin zituen. Bi urtez egon zen lehenengo taldean baina ez zuen leku finkorik aurkitu eta 2009ko udan, Numanciara, Bigarren Mailako talde batera eman zuten. Geroago, denboraldiaren erdian, Levadiakos grekora joan zen. 2010an Osasunara bueltatu zen eta hiru denboraldi egon zen. Talde nafartarrean egon zen azken denboraldia hoberena izan zen berarentzat, bederatzi gol sartu zituelako.
2013ko uztailaren 3 Athletic Club-ek bere fitxaketa ofizialki argitaratu zuen. Bost denboraldi egongo zen klubean lau milioien truke. Abuztuaren 17an debutatu zuen Ligan titular gisa, Adurizen falta zela eta. Partida hori Real Valladoliden kontra izan zen eta Athleticekoek 1-2 irabazi zuten. 2014ko urtarrilaren 26an bere lehenengo gola sartu zuen zuri-gorria zenetik, El Sadarren, bere talde ohiaren kontra. Bere lehenengo denboraldia amaitu zenean, bederatzi partida jokatu zituen eta gol bakarra lortu zuen. Bigarren denboraldia gutxiago jokatu zuen, 173 minutu, sei partidatan banatuta. 2015ko abuztuan Espainiako Superkopa irabazi zuen Bartzelonaren kontra. 2 partida egon ziren, joana eta etorria, eta azken honetan parte hartu zuen baina atera zen eta handik bi minutura, kanporatu zuten.
Urtarrilaren 15ean Middlesbrough taldera emango zutela esan zuten, hamaika partida jokatu eta lau gol sartu ondoren. Otsailaren 6an debutatu zuen titular gisa, Riversiden, Blackburn-en kontra. Denboraldi horren amaieran, Premier Leaguera igo ziren, nahiz eta bi partidatan 50 minutu jokatu. 2016ko abuztuan Getafe C. F. taldera eman zuten, Bigarren Mailan zeudelarik eta 173 minutu jokatu zituen guztira. Horregatik Athleticek berriro ematea erabaki zuen, 2017ko urtarrilean, oraingo honetan, C. D. Numancia taldera, baina ez zuen ia jokatu.

## Euskal Selekzioa

Euskal Selekzioarekin bi bider jokatu du: 2011an Estoniaren kontra eta 2012an Boliviaren kontra.

## Estatistikak

2016ko Maiatzak 13an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G |
| Aluvión | 3. | 2003/04 | - | - | - | - | - | - | - | - | - | - | - | - |
| Aluvión | Denera | Denera | - | - | - | - | - | - | - | - | - | - | - | - |
| Osasuna Promesas | 2.B | 2005/06 | 29 | 5 | - | - | - | - | - | - | - | - | 29 | 5 |
| Osasuna Promesas | 2.B | 2006/07 | 31 | 1 | - | - | - | - | - | - | - | - | 31 | 1 |
| Osasuna Promesas | Denera | Denera | 60 | 6 | - | - | - | - | - | - | - | - | 60 | 6 |
| Osasuna | 1. | 2006/07 | 2 | 2 | 0 | 0 | 0 | 0 | 0 | 0 | - | - | 2 | 2 |
| Osasuna | 1. | 2007/08 | 20 | 3 | 2 | 0 | - | - | - | - | - | - | 22 | 3 |
| Osasuna | 1. | 2008/09 | 15 | 0 | 2 | 0 | - | - | - | - | - | - | 17 | 0 |
| Osasuna | Denera | Denera | 37 | 5 | 4 | 0 | 0 | 0 | 0 | 0 | - | - | 41 | 5 |
| Numancia | 2. | 2009/10 | 7 | 1 | 1 | 0 | - | - | - | - | - | - | 8 | 1 |
| Numancia | Denera | Denera | 7 | 1 | 1 | 0 | - | - | - | - | - | - | 8 | 1 |
| Levadiakos | 1. | 2009/10 | 10 | 1 | - | - | - | - | - | - | - | - | 10 | 1 |
| Levadiakos | Denera | Denera | 10 | 1 | - | - | - | - | - | - | - | - | 10 | 1 |
| Osasuna | 1. | 2010/11 | 16 | 7 | 2 | 0 | - | - | - | - | - | - | 18 | 7 |
| Osasuna | 1. | 2011/12 | 7 | 0 | 0 | 0 | - | - | - | - | - | - | 7 | 0 |
| Osasuna | 1. | 2012/13 | 31 | 9 | 0 | 0 | - | - | - | - | - | - | 31 | 9 |
| Osasuna | Denera | Denera | 54 | 16 | 2 | 0 | - | - | - | - | - | - | 56 | 16 |
| Athletic | 1. | 2013/14 | 5 | 1 | 4 | 0 | - | - | - | - | - | - | 9 | 1 |
| Athletic | 1. | 2014/15 | 5 | 0 | 0 | 0 | 0 | 0 | 1 | 0 | - | - | 6 | 0 |
| Athletic | 1. | 2015/16 | 5 | 0 | 2 | 2 | - | - | 3 | 2 | 1 | 0 | 11 | 4 |
| Athletic | Denera | Denera | 15 | 1 | 6 | 2 | 0 | 0 | 4 | 2 | 1 | 0 | 26 | 5 |
| Middlesbrough | CH | 2015/16 | 2 | 0 | - | - | - | - | - | - | - | - | 2 | 0 |
| Middlesbrough | Denera | Denera | 2 | 0 | - | - | - | - | - | - | - | - | 2 | 0 |
| Getafe | 2. | 2016/17 | 6 | 0 | 1 | 0 | - | - | - | - | - | - | 7 | 0 |
| Getafe | Denera | Denera | 6 | 0 | 1 | 0 | - | - | - | - | - | - | 7 | 0 |
| Numancia | 2. | 2016/17 | 10 | 0 | - | - | - | - | - | - | - | - | 10 | 0 |
| Numancia | Denera | Denera | 10 | 0 | - | - | - | - | - | - | - | - | 10 | 0 |
| Athletic | 1. | 2017/18 | 0 | 0 | 1 | 0 | - | - | 0 | 0 | - | - | 1 | 0 |
| Athletic | Denera | Denera | 0 | 0 | 1 | 0 | - | - | 0 | 0 | - | - | 1 | 0 |
| Ibilbide osoan | Ibilbide osoan | Ibilbide osoan | 196 | 30 | 15 | 2 | 0 | 0 | 4 | 2 | 1 | 0 | 221 | 34 |

## Garaipen-zerrenda
### Espainiako Erresumako torneoak

| Tituluak | Podium | Herrialdea | Kluba | Urtea |
| Errege Kopa | Txapeldunorde | Espainia | Athletic | 2015 |
| Superkopa | Txapelduna | Espainia | Athletic | 2015 |

## Erreferentziak

* ↑ Enrique Sola. 2018-05-21 (Noiz kontsultatua: 2018-05-22).
* ↑ (Ingelesez) Club, Athletic. «Fitxa - Kike Sola» www.athletic-club.eus (Noiz kontsultatua: 2018-05-22).
* ↑ Berria.eus. «Kike Sola, zuri-gorri» Berria (Noiz kontsultatua: 2018-05-22).
* ↑ Vasca, EiTB Radio Televisión Pública. «Kike Sola, Middlesbroughera, utzita» www.eitb.eus (Noiz kontsultatua: 2018-05-22).

## Ikus, gainera

* Erriberar ezagunak

## Kanpo estekak

* Fitxa - www.athletic-club.eus
* Osasunaren webgunea
* Datuak: Q562192